Saya mau tau Kerjaya dari Emma Stone. Jelaskan dalam bahasa melayu

Apabila Stone mendaftarkan dirinya di Screen Actors Guild, nama "Emily Stone" sudah digunapakai. "Riley Stone" merupakan nama pentas yang beliau pilih pada awalnya, tetapi selepas muncul sebagai bintang undangan dalam drama NBC Medium dan sitkom Fox Malcolm in the Middle, beliau memutuskan lebih selesa dengan nama "Emma". Beliau membuat kemunculan sulung di televisyen sebagai Laurie Partridge dalam rancangan realiti pertandingan bakat VH1 In Search of the New Partridge Family (2004). Rancangan itu dinamakan semula sebagai The New Partridge Family (2004), kekal sebagai episod pengenalan yang tidak terjual. Beliau mengikutinya dengan muncul sebagai kemunculan khas dalam siri Louis C.K. di HBO Lucky Louie. Beliau diujibakat untuk watak Claire Bennet dalam drama cereka sains NBC Heroes (2007) tetapi tidak berjaya dan kemudiannya menganggapnya sebagai pengalaman "hitam manis" buat dirinya. Pada April 2007, beliau membawakan peranan Violet Trimble dalam drama aksi Fox  Drive, tetapi siri itu telah dibatalkan selepas bersiaran sebanyak hanya tujuh episod.

Stone membuat penampilan filem pertamanya menerusi filem komedi arahan Greg Mottola Superbad (2007), lakonan bersama Michael Cera dan Jonah Hill, dimana beliau melakonkan watak Jules. Filem ini mengisahkan dua pelajar sekolah tinggi yang melalui siri pengembaraan komik selepas mereka merancang untuk membeli arak untuk sebuah parti. Untuk memegang peranan pasangan romantik Hill, beliau mewarnakan rambutnya menjadi merah. Seorang pengulas untuk The Hollywood Reporter melihatnya "menarik", tetapi meraskan yang perananya hambar. Stone menyifatkan pengalaman berlakon dalam filem pertamanya sebagai berkata: "mengagumkan ... tetapi amat berbeza daripada pengalaman lain yang saya ada sejak itu". Filem ini merupakan kejayaan komersial, dan melayakkan beliau menerima Anugerah Young Hollywood bagi Wajah Baru Menarik.

Pada tahun berikutnya, Stone membintangi bersama Rainn Wilson, Christina Applegate dan Teddy Geiger dalam filem komedi The Rocker (2008) arahan Peter Cattaneo, memegang peranan sebagai Amelia Stone, pemain gitar bes yang "berwajah lurus" dalam kugiran; beliau belajar untuk bermain bes untuk peranan tersebut. Pelakon itu, yang menggambarkan dirinya sebagai seorang yang "lurus bendul dan pandai berjenaka", telah mengakui bahawa beliau mendapati sukar menggambarkan watak yang memiliki sifat keperibadian begitu berbeza daripada diri sendiri. Filem, dan persembahan beliau, menerima ulasan negatif daripada pengkritik dan merupakan kegagalan komersial. Keluaran beliau seterusnya, sebuah filem komedi The House Bunny lakonan bersama Anna Faris, Colin Hanks dan Kat Dennings, dipersembahkan dengan cemerlang di pecah panggung, menjadi kejayaan komersial sederhana. Filem ini menyaksikan beliau berperanan sebagai Natalie, presiden pertubuhan wanita, dan menyanyikan lagu saduran The Waitresses "I Know What Boys Like" (1982). Ulasan untuk filem tersebut pada umumnya negatif, biarpun beliau dipuji kerana keranan sokongannya, dan Ken Fox dari TV Guide menulis mengenai Stone: "Beliau merupakan pijar positif, menyalakan filem yang akan menjadi malap tanpanya."